b'\n_START_ARTICLE_\nDavid Hockney\n_START_SECTION_\nCarrera professional\n_START_PARAGRAPH_\nHockney va n\xc3\xa9ixer a Bradford. Va estudiar a la Bradford Grammar School, al Bradford College of Art i al Royal College of Art a Londres on va con\xc3\xa8ixer Roland B. Kitaj. Mentre encara estava al Royal College of Art, Hockney va ser presentat en l\'exposici\xc3\xb3 Young Contemporaries al costat de Peter Blake que anunciava l\'arribada del British Pop Art. Encara que se\'l vincula amb el pop art, els seus primers treballs tamb\xc3\xa9 mostren elements expressionistes, no gaire diferents de certs treballs de Francis Bacon._NEWLINE_De vegades, com a We Two Boys Together Clinging (1961), inspirat en un poema de Walt Whitman, aquests treballs fan refer\xc3\xa8ncia a la seva homosexualitat. Des de l\'any 1963 Hockney va ser representat per l\'influent tractant d\'art John Kasmin. El 1963 Hockney va visitar New York i va establir contacte amb Andy Warhol. M\xc3\xa9s tard, en una visita a Calif\xc3\xb2rnia, on s\'establ\xc3\xad, el va inspirar a fer una s\xc3\xa8rie de pintures a l\'oli de piscines Los Angeles. Aquests treballs estan executats amb un estil m\xc3\xa9s realista i usen colors vibrants. Tamb\xc3\xa9 destaquen gravats, retrats d\'amics, i dissenys d\'escenaris per al Royal Court Theatre, Glyndebourne, La Scala i la Metropolitan Opera a Nova York._NEWLINE_El 1961 va visitar Nova York per primer cop, establint relaci\xc3\xb3 amb Andy Warhol. D\xc3\xb3na classes al Maidstone College of Art el 1962. El 1963 viatj\xc3\xa0 a Memphis i a Luxor, on conegu\xc3\xa9 a Ferm\xc3\xadn Dom\xc3\xadnguez i Flavio Briatore. En aquesta \xc3\xa8poca realitz\xc3\xa0 el seu primer quadre sobre dutxes (showers). Entre 1963 i 1964 don\xc3\xa0 classes de soldadura a la Universitat d\'Iowa. El 1964 es trasllad\xc3\xa0 a viure a Los Angeles, on pinta el seu primer llibre de piscines (swimmming-pool) i realitz\xc3\xa0 les seves primeres Polaroids. El 1967 viatj\xc3\xa0 a It\xc3\xa0lia i a Fran\xc3\xa7a, i el 1968 a Alemanya i a Irlanda. El 1970 es va realitzar una retrospectiva de la seva obra a Londres, que posteriorment es va mostrar a Hannover i Rotterdam._NEWLINE_Entre 1973 i 1975 va viure a Par\xc3\xads. El 1974 es va dur a terme una exposici\xc3\xb3 de les seves obres a la capital francesa al Mus\xc3\xa9e Donis Atrs D\xc3\xa9coratifs. El 1975 va dissenyar els decorats per a l\'\xc3\xb2pera d\'\xc3\x8dgor Stravinski "The Rake\'s Progress". El 1976 torn\xc3\xa0 a Los Angeles i treball\xc3\xa0 intensament amb la fotografia. El 1978 disseny\xc3\xa0 els decorats per a l\'\xc3\xb2pera "La flauta m\xc3\xa0gica" de Mozart, obra representada en el Festival de Glyndebourne, i el 1980 desenvolup\xc3\xa0 un programa per a la Metropolitan Opera amb obres de Satie, Poulenc, Ravel, i Stravinsky. El 1981 viatj\xc3\xa0 a la Xina, viatge del qual escriu un diari (Xina Diary), publicat posteriorment per l\'editorial Americana Thames and Hudson Va realitzar portades per a les revistes Vogue el 1984 i 1985. En les \xc3\xb2peres de San Francisco i Los Angeles disseny\xc3\xa0 els escenaris de les \xc3\xb2peres Die Frau ohne Schatten de Richard Strauss, Turandot de Puccini i Tristany i Isolda de Wagner._NEWLINE_El 2001 va publicar un estudi "El Coneixement Secret", obra pol\xc3\xa8mica en la qual postulava la teoria que els pintors cl\xc3\xa0ssics com Johannes Vermeer feien \xc3\xbas de diversos sistemes \xc3\xb2ptics (cambra fosca, epidiascopis...) a l\'hora de traslladar a la tela les imatges, i que aquest \xc3\xbas, generalitzat en la pintura des de l\'any 1430 aproximadament, havia estat mantingut m\xc3\xa9s o menys en secret per part dels propis pintors i altres persones vinculades a la tasca art\xc3\xadstica._NEWLINE_David Hockney va expossar una de les seves \xc3\xbaltimes obres inspirades en els paisatges de la seva terra, Anglaterra al museu Guggenheim de Bilbao. Aquesta exposici\xc3\xb3 es pot trobar a la p\xc3\xa0gina web del museu  i es va poder visitar durant quatre mesos (15 de maig - 30 de setembre del 2012).\n_START_SECTION_\nEls Joiners\n_START_PARAGRAPH_\nA principis de 1980, Hockney va comen\xc3\xa7ar a produir "joiners", que s\xc3\xb3n collages fets de fotografies, primer va comen\xc3\xa7ar fent impressions de Polaroid i subseq\xc3\xbcentment estampats de 35mm processats comercialment. Hockney creava imatges compostes utilitzant fotografies fetes amb pel\xc2\xb7l\xc3\xadcula instant\xc3\xa0nia o fotografies revelades d\'un nom\xc3\xa9s subjecte ordenades de manera irregular. Un dels seus primers foto muntatges va ser un de la Mare. A causa que les fotografies estan preses des de diferents perspectives i en moments lleugerament diferents, el treball resultant \xc3\xa9s af\xc3\xad al Cubisme (una de les metes de Hockney), en una discussi\xc3\xb3 de com treballa la vista humana. Algunes peces s\xc3\xb3n paisatges, com Pearblossom Highway # 2, altres s\xc3\xb3n retrats, Kasmin 1982, i My Mother, Bolton Abbey, 1982. La creaci\xc3\xb3 dels "joiners" va oc\xc3\xb3rrer accidentalment. Ell es va adonar que els fot\xc3\xb2grafs de finals de la d\xc3\xa8cada de 1960 estaven utilitzant lents angulars. A ell no li agradaven aquestes fotografies perqu\xc3\xa8 es veien una mica distorsionades. Mentre treballava en una pintura d\'una sala d\'estar i terrassa a Los Angeles, va prendre diverses fotografies Polaroid i les pego juntes sense la intenci\xc3\xb3 que resultessin en una composici\xc3\xb3. En observar la composici\xc3\xb3 final es va adonar que havia creat una narrativa: era com si l\'espectador es mogu\xc3\xa9s a trav\xc3\xa9s de la cambra. Va comen\xc3\xa7ar a treballar m\xc3\xa9s amb la fotografia despr\xc3\xa9s del seu descobriment i va deixar de pintar per un temps per a desenvolupar aquesta nova t\xc3\xa8cnica. Frustrat amb les limitants de la fotografia i el seu enfocament unilateral, va tornar a la pintura.'